Kisdap atawa kisah handap adalah suatu model tulisan hayalan atawa kada nyata. Kisah handap kabiasaannya padat wan langsung ka tujuan mun dibandingakan lawan tulisan fiksi/hayalan nang lain nang tapanjang macam novella, wan novel. Marga inya handap ngini, kisdap-kisdap nang bahasil maandalakan cara-cara sastra nang kaya tokoh, plot, tema, basa wan insight sacara nang labih ligarnya mun dibandingakan wan fiksi nang tapanjang. Nang dikisahkan kawa macam-macam. Kisah handap bamula matan anekdot, suatu situasi nang digambarakan handap, lakas sampai ka tujuan, nang paralel atau sajalan wan tradisi pangisahan muntung (lisan). Cungulnya novel nang rialistis, kisah handap bakambang jadi miniatur, misalnya dalam kisah ulahan E.T.A. Hoffmann wan Anton Chekhov. Sajarah Asalmula Kisah handap bamula matan taradisi bakisahan mntung nang maulah kisah-kisah nang harat kaya Iliad wan Odyssey karta Homer. Kisah-kisah ngintu diraiakan ka bantuk puisi nang bairama. Irama ngintu bapungsi gasan alat manulungi urang maingatakan kisah. bagian-bagian nang handap ngini dirahakan pada sabuting titik di kisah-kisah narasi urang-urang nang kawa dipadahakan pada sabuah waktu nang handap. sabarataan kisahnya hanyar talihat bila semunyaan bagian kisah ngintu usdah dipadahakan.